Vocalis posterior alta non rotundata

Vocalis postica alta non rotundata est sonus vocalis, qui [ɯ] signo notatur in abecedario phonetico internationali. Quae nota tamquam ex duarum <u> litterarum ligatione facta esse videtur. Vocalis postica alta non rotundata varie scribitur, sicut in nonnullis linguis Turcicae familiae littera <ı> (paločka) et <ы> littera (Atropatenice <qırmızı> [gɯɾmɯzɯ] 'ruber'; Iacutice <тыл> et <tıl> [tɯl] 'lingua'; Turcice <ılık> [ɯˈɫɯk] 'calidus').

 Insignia 
 In pronuntiatu corpus linguae in partem posticam cavi oris vergit.
 In pronuntiatu radix linguae adeo adsurgit, ut spatium inter dorsum linguae et palatum aliquatenus contrahatur. Itaque, cum meatus aêris non totus claudatur, praestat [ɯ] vocalem potius altam quam clausam dicere.
 In pronuntiatu labra non porriguntur. Itaque [ɯ] pronuntiata velut de angusta oris rima exire videatur.

 Bibliographia 
 Clark, John Ellery & Yallop, Colin (1990) An introduction to phonetics and phonology. Oxford: Blackwell.
 Ladefoged, Peter (2004) Vowels and consonants. An introduction to the sounds of languages. 2nd ed. Oxford: Blackwell.

Categoria:Vocales